Publication: Magyar Közlöny
Issue: MK-1999-3 (Year: 1999, Number: 3)
Era: 1990-2004
Section: a 2/1999. (I. 18.) KHVM rendelethez
Paragraph Index: 267

d) amelyet normál nyomtávú közforgalmú vasútvonal nem keresztez. 11.1.2. A korlátozott övezetnek kijelölt területre bevezető minden úton a „Korlátozott sebességű övezet” (KRESZ 53/a. ábra), az onnan kivezető minden úton a „Korlátozott sebességű övezet vége” (KRESZ 53/b. ábra) jelzőtáblát kell elhelyezni. 11.1.3. A korlátozott sebességű övezet bejáratát az úttest szintjének küszöbszerű megemelésével vagy más építési beavatkozással (pl. középszigetek, útszűkületek, optikai kapuk stb.) lehet feltűnővé tenni. Hasonló fizikai eszközök (sebességcsökkentő bordák, oszlopok, utcabútorok stb.) helyezhetők el az övezetek úttestjén a járművek várakozására szolgáló útfelületek kijelölése, illetőleg a járműforgalom számára megengedett sebesség betartása érdekében, ezek az eszközök azonban nem akadályozhatják a megengedett sebességgel történő folyamatos haladást. Útkereszteződésekben, valamint nagyobb gyalogosforgalmat keltő létesítmények környezetében, továbbá járdák, gyalog- vagy kerékpárutak átvezetésénél az úttest szintje megemelhető. 11.1.4. Korlátozott sebességű övezetben

Source: https://magyarkozlony.hu/hivatalos-lapok/cb61295ea16319aeeeb1affe4c10f6de3d64d55b/dokumentumok/56430ee4dfbcea81d88aa5a6b45cdd149472ceeb/letoltes